אריאל בראלי

הרב אריאל בראלי (נולד בשנת 1970) הוא הרב של בית אל וראש מכון "משפט לעם". מכהן גם כאב"ד בבית הדין לממונות של מועצה אזורית מטה בנימין.

ביוגרפיה
הרב אריאל בראלי הוא בנם הבכור של צילה והרב מרדכי אליהו בראלי. אביו היה רב ומחנך בישיבת חורב ובישיבה לצעירים בירושלים, וכמו כן שימש כראש כולל הלכה באילת ודיין בבית הדין לגיור. אמו, בתם של הרב משה צבי נריה והרבנית רחל נריה, עסקה בחינוך וכיום עוסקת בכתיבה ובעריכה.

בצעירותו התגורר עם משפחתו ברובע היהודי בירושלים ולאחר מכן בהתנחלות פסגות. למד בישיבת ירושלים לצעירים, ולאחר מכן בישיבת מרכז הרב.

סיים הסמכה לדיינות בכולל "יד ברודמן" של הרב משה חיים דימנטמן ברחובות ובשנת 1999 הצטרף לגרעין התורני בשדרות. במשך שנים כיהן כר"מ בישיבת שדרות. כמו כן ייסד מטעם הישיבה את בית הדין לממונות בשדרות, ועמד בראשו. כיהן כרב בית הכנסת "דורש טוב" בעיר.

בשנת 2015 המליץ עליו הרב דב ליאור כמחליפו בתפקיד רב היישוב קריית ארבע.

בשנת 2019 התמנה לרבו של היישוב בית אל, כמחליפם של הרב שלמה אבינר והרב זלמן ברוך מלמד שהגיעו לגיל פרישה. במסגרת תפקידו זה מכהן גם כאב בית הדין לממונות של המועצה האזורית מטה בנימין.

עמדותיו

הרב בראלי מתנגד להפרדת הדת מהמדינה ומצדד במדינת הלכה.

תקף את מי שכתבו כי רק לכתחילה ראוי להעדיף פניה לדין תורה, ולדעתו אין כלל היתר לפנייה לבתי משפט אזרחיים בישראל, אלא בהיעדר ברירה, כמו במקרה שהנתבע אינו משתף פעולה ומסרב להגיע לדין תורה.

נמנה עם הרבנים הפועלים נגד שירות נשים בצה"ל. כמו כן הוא פעיל בנושא של שמירת ערכי המשפחה ומבנה המשפחה. מתנגד לזכויות להט"ב וסבור כי על החברה הדתית להוקיע נישואי להט"ב.

משפחתו
הרב בראלי הוא נכדו של הרב משה צבי נריה.

אחיו הוא הרב עמיטל בראלי, סמנכ"ל מכון התורה והארץ ומייסד ארגון חותם שגם כן משמש כמנכ"ל של הארגון. אח נוסף הוא הרב מאיר בראלי, רב היישוב עשהאל. גיסו הוא ד"ר אסף מלאך, יושב ראש ועדת המקצוע בלימודי האזרחות במשרד החינוך, ראש המכללה למדינאות בירושלים, ומרצה כמרכז האקדמי שלם.

נשוי לאסתר גנץ, בתו של הרב משה גנץ, מראשי ישיבת שעלבים לשעבר, אחייניתו של הרב חיים גנץ.

בשנת 2016 נבחרה בתו, הלל, להדליק משואה ביום העצמאות.

ספריו
 משפט החושן בימינו (ג' כרכים) – עוסק בסוגיות עכשוויות בדיני ממונות על סדר חושן משפט. הספר כתוב בצורה של סוגיות הסוקרות את המקורות הבסיסיים בדברי הגמרא והראשונים, וכן את הדעות השונות של פוסקי זמנינו, כולל דוגמאות מפסקי דין. כרכים א-ב עוסקים בהלכות דיינים. הכרך השלישי עוסק בהלכות הלוואה ובהלכות עדות.
  – ספר מנגיש את דיני הממונות על פי ההלכה. ביוני 2020 תורגם הספר לאנגלית.

קישורים חיצוניים
 .
 .
 
 שיעורי רב העיר בית אל, בערוץ היוטיוב של ישיבת אפיקי דעת

הערות שוליים

בית אל: רבנים
רבני יישובים
משפחת מנקין-נריה
משפחת גנץ
בוגרי ישיבת ירושלים לצעירים
בוגרי ישיבת מרכז הרב
תלמידי הרב אברהם אלקנה שפירא
דייני רשת ארץ חמדה גזית
שדרות: רבנים
רבני מועצות מקומיות
ישראלים שנולדו ב-1970